જાણકારો કહે છે કે અન્ય રાજ્યો કે શહેરોમાં રિયલ્ટી માર્કેટ થોડી ઢીલી પડી છે અથવા ત્યાં ભાવો નીચે જઈ રહ્યા છે, પરંતુ મુંબઈમાં જમીનની અછત અને અન્ય માળખાકીય સમસ્યાઓને જોતાં ભાવો ઘટવાની શક્યતા નહીંવત્ જણાય છે. વધુમાં રેતી, સિમેન્ટ, લોખંડ, સ્ટીલ સહિત લેબર કૉસ્ટ ઊંચા ગયા છે. મોંઘવારી દરેક સ્તરે વધતી રહી છે તો પછી રિયલ્ટી સેક્ટર એમાંથી કઈ રીતે મુક્ત રહી શકે? એટલે ગ્રાહકો ભાવ ઘટવાની રાહ જોઈ રહ્યા હોવા છતાં બિલ્ડર્સ વર્ગ તરફથી ભાવઘટાડાની કોઈ અપેક્ષા રાખવી અર્થહીન રહેશે એમ જણાવતાં સાધનો ઉમેરે છે કે રેડી પઝેશનમાં તો ભાવ ઘટવાના ચાન્સ ખૂબ જ ઓછા છે, પરંતુ અન્ડર-કન્સ્ટ્રક્શનમાં ક્યાંક ભાવ નીચો કરવામાં આવે અથવા ડિસ્કાઉન્ટ વધારવામાં આવે એમ બની શકે છે, જોકે અંડર કન્સ્ટ્રક્શનમાં વિશ્વાસ નહીંવત્ જેવો છે.